Na temelju članka 35. Zakona o vlasništvu i drugim stvarnim pravima („Narodne novine“, broj: 91/96, 68/98, 137/99, 22/00, 73/00 i 141/01,79/06, 141/06, 146/ 08, 38/09, 153/09, 143/12 i 152/14), članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13 ,137/15, 123/17, 98/19 i 144/20), članka 103. Zakona o cestama („Narodne novine“, broj: 84/11, 22/13, 54/13, 148/13 , 92/14 i 110/19) i članka 37. Statuta Grada Šibenika („Službeni glasnik Grada Šibenika“, broj: 2/21), Gradsko vijeće Grada Šibenika, na \_\_sjednici od \_\_\_\_\_\_\_\_ dana, donosi

**ODLUKU**

**o ukidanju statusa javnog dobra**

**na dijelu čest. br. 5157/7 K.O. Konjevrate**

Članak 1.

 Utvrđuje se da dio čest. br. 5157/7 iz z.u. 1649 K.O. Konjevrate u geodetskom snimku izrađenom od strane „Geodetska mjerenja d.o.o.“ Šibenik, ovlašteni inženjer geodezije Geo 176 Ivica Hobar, ing.geod., od listopada 2020. godine., označena slovima A-B-C-D-E-F-G-A, u površini od 48 m², sadržanim u prilogu ove odluke, više nije u funkciji javnog dobra u općoj uporabi, te se predmetnom dijelu čest. br. 5157/7 K.O. Konjevrate ukida status javnog dobra.

Članak 2.

 Ova Odluka stupa na snagu dan nakon objave u „Službenom glasniku Grada Šibenika“.

KLASA: 944-05/21-01/06

URBROJ: 2182/01-07/7-22-3

Šibenik, \_\_\_\_\_\_\_\_\_\_\_\_\_\_\_ 2022. godine

 **GRADSKO VIJEĆE GRADA ŠIBENIKA**

 PREDSJEDNIK GRADSKOG VIJEĆA

 dr.sc. Dragan Zlatović

**Obrazloženje**

 Čest. br. 5157/7 iz z.u. 1649 K.O. Konjevrate je u zemljišnim knjigama Općinskog suda u Šibeniku upisana kao javno dobro u općoj uporabi i vlasništvo je Grada Šibenika. Dio predmetne nekretnine u površini od 48 m², koji je u geodetskom snimku od listopada 2020. godine označena slovima A-B-C-D-E-F-G-A, u naravi nema svojstvo javnog dobra-nerazvrstane ceste već predstavlja dio izgrađene obiteljske kuće sa okućnicom.

 Stranka Niko Krnić, podnio je zahtjev za ukidanjem statusa javnog dobra na predmetnog dijela čestice 5157/7, na kojem dijelu se nalazi dio kuće sa okućnicom a koja je njegovo vlasništvo. Kako predmetni dio čestice 5157/7 predstavlja javno dobro u općoj uporabi, da bi se riješili imovinsko pravni odnosi na predmetnom dijelu čestice se najprije mora ukinuti status javnog dobra. Prema čl. 103 st. 1. Zakonu o cestama kad je trajno prestala potreba korištenja nerazvrstane ceste ili njezinog djela može joj se ukinuti status javnog dobra u općoj uporabi. Čl. 103 st. 2. istog zakona propisuje da odluku o ukidanju statusa javnog dobra u općoj uporabi nerazvrstane ceste ili njezinog dijela donosi predstavničko tijelo jedinice lokalne samouprave.

 Slijedom navedenog, budući da je predmetni dio nekretnine izgubio svojstvo javnog dobra te predstavlja dio kuće sa okućnicom, predlaže se donošenje Odluke o ukidanju statusa javnog dobra na predmetnoj čestici kako je to opisano u dispozitivu odluke.